
POVABILO K ODDAJI PONUDBE 

Vabimo vas k oddaji ponudbe za storitev: 

Ocena tveganja izpostavljenosti delavcev kemičnim škodljivostim na delovnem mestu

Ostale zahteve:
Izvajalec bo izvedel oceno tveganja izpostavljenosti delavcev kemičnim snovem na delovnem mestu v skladu s  6. členom Pravilnika o varovanju delavcev pred tveganji zaradi izpostavljenosti kemičnim snovem pri delu (Uradni list RS, št. 100/01, 38/05, 53/07, 102/10, 38/15), upoštevajoč eno izmed priznanih analiznih ocenitvenenih metod. Izdelovalec mora pri oceni tveganja upoštevati:
· nevarne lastnosti kemičnih snovi,
· podatke o varnosti in zdravju, ki jih priskrbi naročnik (npr. ustrezne varnostne liste) v skladu z Uredbo (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L št. 396 z dne 30. 12. 2006, str. 1; v nadaljnjem besedilu: Uredba 1907/2006/ES),
· raven, vrsto in trajanje izpostavljenosti,
· količino kemičnih snovi,
· druge okoliščine pri delu s kemičnimi snovmi,
· mejne vrednosti za poklicno izpostavljenost in/ali biološke mejne vrednosti,
· učinek preventivnih ukrepov, ki so/bodo sprejeti,
· rezultate že uvedenega zdravstvenega nadzora, če so na razpolago.

Oceno tveganja bo izvajalec izdelal za vsako organizacijsko enoto posebej in sicer:

z.š.	Naziv organizacijske enote
1	DERMATOVENEROLOŠKI ODDELEK
2	GINEKOLOŠKO - PORODNIŠKI ODDELEK
3	KARDIOLOŠKI ODDELEK
4	NEGOVALNI ODDELEK
5	NEVROLOŠKI ODDELEK
6	OČESNI ODDELEK
7	ODD. ZA MAKSILOFACIALNO IN ORALNO KIRURGIJO
8	ODD. ZA ANESTEZIJO,INTERNO MED. OPERATIVNIH STROK IN TERAPIJO BOLEČIN
9	ODD. ZA ANGIOLOGIJO, ENDOKRINOLOGIJO IN REVMATOLOGIJO
10	ODD. ZA INFEKCIJSKE BOLEZNI IN VROČINSKA STANJA
11	ODD. ZA ORTOPEDIJO IN ŠPORTNE POŠKODBE
12	ODD. ZA OTORINOLARINGOLOGIJO IN CERVIKOFAC. KIR.
13	ODD. ZA PLAST. IN REKON. KRG. TER KRG. ROKE
14	ODDELEK ZA BOLEZNI LEDVIC IN DIALIZO
15	ODDELEK ZA BOLEZNI PREBAVIL
16	ODDELEK ZA HEMATOLOGIJO IN ONKOLOGIJO
17	ODDELEK ZA INTENZIVNO INTERNO MEDICINO
18	ODDELEK ZA MEDICINSKO REHABILITACIJO
19	ODDELEK ZA NUKLEARNO MEDICINO
20	ODDELEK ZA SKUPNE POTREBE KIRURGIJE
21	ODDELEK ZA SPLOŠNO IN ABDOMINALNO KIRURG
22	ODDELEK ZA ŽILNO KIRURGIJO
23	OTROŠKI ODDELEK
24	OTROŠKI ODDELEK KIRURŠKIH STROK
25	PODROČJE ZDRAVSTVENE NEGE
26	RADIOLOŠKI ODDELEK
27	TRANSFUZIJSKI CENTER
28	TRAVMATOLOŠKI ODDELEK
29	UROLOŠKI ODDELEK
30	ODDELEK ZA LABORATORIJSKO MEDICINO
31	LEKARNA
32	SLUŽBA ZA PREHRANO
33	SLUŽBA ZA VZDRŽEVANJE OBJEKTOV IN NAPRAV
34	URGENTNI CENTER
35	ODDELEK ZA VZDRŽEVANJE HIGIENE

Skupno število uporabljenih različnih nevarnih kemikalij in plinov je cca. 200.  Pri oblikovanju ponudbe naj izvajalec upošteva, da v organizacijskih enotah od zaporedne številke 1 - 29 uporabljajo delavci do 15 istih nevarnih kemikalij (čistila in razkužila), razlika je v količinah uporabljenih kemikalijah. V organizacijskih enotah od zaporedne številke 30 - 35 uporabljajo delavci različne nevarne kemikalije. 
 
Po končanih postopkih bo izvajalec izdelal pisne ocene tveganja delavcev kemičnim škodljivostim na delovnem mestu ter poročila z izvedbo ukrepov za vsako organizacijsko enoto posebej in jih izročil odgovorni osebi naročnika v pisni in pdf. obliki. 

Osnova za realizacijo storitve je prejem pisnega naročila s strani naročnika. Ponudbe zbiramo informativno za predložitev v presojo odobritve. V kolikor bomo prejeli odobritev s strani pristojnih bomo realizacijo izvedli pri najugodnejšemu ponudniku. Ponudnik mora biti pooblaščeni izvajalec razpisane storitve, kar izkaže z ustrezno listino, ki jo priloži ponudbi.

Cena mora vsebovati vse stroške, popuste, rabate in davek na dodano vrednost. 

Izvajalec se obvezuje, da bo storitve opravljal po predhodnem dogovoru (telefon ali elektronska pošta) z odgovorno osebo naročnika. Izvajalec se obvezuje, da bo pogodbena dela opravil strokovno in kvalitetno ter v skladu z veljavnimi predpisi, standardi, normativi in da bo poravnal morebitno nastalo škodo oziroma stroške nastale po njegovi krivdi, kakor tudi posledično škodo, nastalo zaradi nestrokovne in nekvalitetne izvedbe. Naročnik bo izvajalcu omogočil vpogled in preučitev vso potrebno tehnično dokumentacijo in podatke (varnostne liste, količine nevarnih kemikalij…), potrebne za izvedbo ocene tveganja. Po opravljeni storitvi bo odgovorna oseba naročnika opravila kakovostni prevzem. 

Rok za plačilo je 60 dni od prejema računa.

Merilo za izbora: najnižja vrednost ponudbe v EUR z DDV ob izpolnjevanju tehničnih zahtev naročnika.

Kontaktna oseba s strani naročnika ;
- Robert Vodušek, tel.št. 03 423 36 91, elektronska pošta robert.vodusek@sb-celje.si

Ponudbe pošljite na naslov elektronske pošte:
Nabava1@sb-celje.si z oznako EN_Ocena tveganja izpostavljenosti delavcev kemičnim škodljivostim na delovnem mestu_73_2021 do najkasneje 02.04.2021 do 12.00 ure.
     

                                                                                                    
                                                       Vodja splošno kadrovsko pravnega sektorja po pooblastilu
Andrejka presker Hudernik, univ.dipl.prav.

